 ‘నీభాషల్నే నీ బతుకున్నది. నీ యాసల్నే నీ సంస్కృతున్నది. ఎవని యాసల, ఎవని భాషల వాడు రాయాలె’ అంటారు కాళోజీ. తెలంగాణ స్వరాష్ర్ట స్వప్నం సాకారమైన వేళ, రాష్ర్ట ప్రభుత్వం తెలుగు భాషా దీప్తిని ప్రపంచం నలుమూలలా ప్రసరింపచేసే లక్ష్యంతో మహాసభల నిర్వహణకు నడుంకట్టింది. తేనెపట్టువంటి తెలంగాణ అచ్చతెలుగు పలుకుబడి, తెలంగాణ ప్రజల నాలుక మీద నేటికీ సజీవంగా నాట్యమాడుతోంది. తెలంగాణ జీవన సంస్కృతిని జీవింపచేసుకోవాలంటే, పల్లెపట్టుల సామాన్య జనం నోట నానే జానపద జాతీయాలను, కళారూపాలైన గేయాలు, గాథలు, సామెతలు, జాతీయాలు, పొడుపు కథలు, పదాలు, పలుకుబళ్లు, కిటుకు మాటలు, జమిలి పదాలు, నోముల కథలు, క్రీడలు, వినోదాలు, కళలు, చేతిపనులు, పాటలు మొదలగు సాహితీ సంపదను, ఇప్పటి వరకు వెలుగు చూసిన పరిశోధనా ఫలితాలను రక్షించుకోవాలె. తెలంగాణ పల్లెల నాలుకలో మాట, పాట చెదరకుండా భద్రంగా కాపాడుకోవాలె. సురవరం, కాళోజీ, వట్టికోట వంటి సాహితీ వైతాళికులెందరో ఏటికి ఎదురీది సాధించిన సత్కృషి కనుమరుగు కాకుండా కాపాడుకోవటానికి తొలి తెలుగు మహాసభల కార్యచరణ కావాలె. తెలంగాణ సీమల శతాబ్ధాల కాలగర్భంల నిక్షిప్తమైన పురావస్తు సంపద మరింతగా వెలుగు చూడవలసిన అవసరముంది. అనాదిగా మత ఆధిపత్యానికి ఆలవాలమైన తెలంగాణ సీమ చరిత్రలో జైన, బౌద్ద, వీరశైవ, శైవ, వైష్ణవ తదితర మత సంస్కృతి, శతాబ్ధాల తరబడి అంతర్భాగమై ఉంది. పురావస్తు అవశేషాలుగా మహోజ్వల శిల్పకళా ప్రాభవము వెలుగు చూసింది. విధ్వంసానికి గురైన శిల్పకళా సంపదలో ఎంతో సంస్కృతీ వెన్నెల వెలుగు మిళితమై ఉన్నాయి. పురావస్తుఝ శాస్ర్తవేత్తలు, పరిశోధకులు ఎంతో చరిత్రను బహిర్గతం చేసారు. ఇంకా ఎంతో చరిత్ర వెలుగు చూడాల్సి ఉంది. ఈ మధ్య త్రవ్వకాలలో వెలువడిన శిలా శాసనాలైనా, శిల్పావశేషాలైనా పూర్వ చరిత్రలోని నిర్ధారిత అంశాలతో సమన్వయించకుని ఎప్పటికప్పుడు చరిత్రను దోషరహితంగా పునరుజ్జీవం చేసుకోవాలి. తెలంగాణ నూతన మహోదయానికి ఈ మహాసభలు నాంది కావాలె. రాష్ట్ర అస్తిత్వ పునరుజ్జీవనంలో భాగంగా తెలంగాణ ప్రభుత్వం బతుకమ్మ ఆరాధనీయతను మరింత విలసిల్ల చేసి ప్రపంచ వ్యాప్తంగా ప్రతిష్ట సాధించింది. ప్రస్తుతం జరుగనున్న మహాసభలు కేవలం భాషాపరంగానే కాకుండా తెలంగాణ ఉజ్వల భాషా సంస్కృతుల సమ్మేళనంగా తెలంగాణను పునర్నిర్మించుకొనే శుభారంభానికి శ్రీకారం చుట్టాలి.జయసూర్య
 ‘neebhaashalne nee batukunnadi. nee yasalne nee samskrutunnadi. evani yasala, evani bhashala vaadu rayale’ antaaru kaaloji. telamgaana swarashrt swapnam saakaaramaina vaela, rashrta prabhutvam telugu bhasha deeptini prapancham nalumulala prasarimpachese lakshyamto mahasabhala nirvahanaku nadunkattindi. tenepattuvanti telamgaana achchatelugu palukubadi, telamgaana prajala naaluka meeda netiki sajeevamgaa naatyamaadutoondi. telamgaana jeevana samskrutini jeevimpachesukovalante, pallepattula saamaanya janam nota naane jaanapada jaateeyaalanu, kalaaruupaalaina geyalu, gaathalu, saametalu, jaatiiyaalu, podupu kathalu, padaalu, palukuballu, kituku maatalu, jamili padaalu, nomula kathalu, kreedalu, vinodaalu, kalalu, chetipanulu, paatalu modalagu saahitii sampadanu, ippati varaku velugu chusina parisodhanaa phalitaalanu rakshinchukovale. telamgaana pallela naalukalo maata, paata chedarakunda bhadramgaa kapadukovale. suravaram, kaaloji, vattikota vanti saahitii vaitalikulendaro etiki edureedi saadhinchina satkrushi kanumarugu kakunda kapadukovataniki toli telugu mahasabhala kaaryacharana kavale. telamgaana seemala sataabdhaala kaalagarbhamla nikshiptamaina puraavastu sampada marintagaa velugu chudavalasina avasaramundi. anaadigaa matha aadhipatyaaniki aalavaalamaina telamgaana seema charitralo jaina, boudda, veerasaiva, saiva, vaishnava taditara matha samskruti, sataabdhaala tarabadi antarbhaagamai undi. puraavastu avasheshaalugaa mahojwala silpakalaa praabhavamu velugu chusindi. vidhvamsaaniki guraina silpakalaa sampadalo entho samskrutii vennela velugu militamai unnaayi. puraavastaija saasrtavettalu, parisodhakulu entho charitranu bahirgatam chesaru. inka entho charitra velugu chudalsi undi. ee madhya travvakaalalo veluvadina shila sasanalaina, silpavasheshalaina puurva charitraloni nirdhaarita amsaalatoe samanvayinchakuni eppatikappudu charitranu dosharahitamgaa punarujjeevam chesukovali. telamgaana noothana mahodayaaniki ee mahasabhalu naandi kavale. rashtra astitva punarujjeevanamlo bhagamga telamgaana prabhutvam batukamma aaraadhaneeyatanu marinta vilasilla chesi prapancha vyaaptamgaa pratishta saadhinchindi. prastutam jaruganunna mahasabhalu kevalam bhaashaaparamgaane kakunda telamgaana ujwala bhasha samskrutula sammelanamgaa telangaananu punarnirminchukone subhaarambhaaniki srikaram chuttali.jayasurya